دیویندر اسر

دیویندر اِسّر بھارت کے افسانہ نگار، نقاد دانشور اور فکشن نگار تھے۔ جدید عہد میں ادب کے مسائل، امکانات اور اثراندازی پر فکرانگیز تحریروں کے لیے جانے جاتے ہیں۔ 
 تعارف اور حالاتِ زندگی 
دیویندر اِسّر کا اصلی نام دیویندر ناتھ اِسّر تھا۔ وہ اپنے ادبی نام دیویندر اِسّر کے نام سے جانے جاتے ہیں۔نند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 19۔ ریختہ پر دستیاب دیویندر اِسّر 14 اگست 1928ء میں حسن ابدال(پنجہ صاحب) ضلع کیمبل پور اب اٹک مغربی پنجاب میں پیدا ہوئے تھے۔نند کشور وکرم، دیوندر اسر: ایک دانشور، ایک مفکر، دہلی: پبلیشر ایڈورٹائزر، 2013ء۔ ریختہ پر دستیابنند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 19۔ ریختہ پر دستیابوالد کا نام شری ناتھ اِسّر تھا جو کیمبل پور/کانپور میں وکیل تھے۔

ان کی والدہ میٹرک یا مڈل پاس تھی۔ انھوں نے پانچ برس کی عمر میں اپنی والدہ سے ہندی، اردو ، فارسی اور انگریزی پڑھنا شروع کر دی تھی۔ جب وہ پانچ برس کے تھے تو ان کی والدہ کا کینسر سے انتقال ہو گیا جس کا اثر ان پر تاعمر رہا۔دیوندر اِسر، خوشبو بن کے لوٹیں گے، پٹنہ: گورنمنٹ اردو لائبریری؛ دہلی: پبلیشر ایڈورٹائزر، 1988ء۔ ریختہ پر دستیاب

ابتدائی تعلیم حسن ابدال سے حاصل کی۔ انھوں نے گورنمنٹ کالج کیمبل پور اب اٹک الحاق شدہ پنجاب یونیورسٹی لاہور سے 1947ء سے بی اے کیا۔ 1949ء میں الہ آباد یونیورسٹی سے معاشیات میں ایم اے کیا۔ دہلی یونیورسٹی سے 1953ء میں بی ایس کی ڈگری لی۔نند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 19۔ ریختہ پر دستیاببعد ازاں کارنل یونیورسٹی امریکہ سے کمیونیکیشن آرٹس میں ماسٹرز آف پروفیشنل اسٹڈیز (ایم-پی-ایس) کی ڈگری حاصل کی۔ دیوندر اِسر، پرندے اب کیوں نہیں اُڑتے، 1992ء۔ ریختہ پر دستیابنند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 19۔ ریختہ پر دستیاب
تقسیم کے بعد وہ کانپور آ گئے تھے۔نند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 12۔ ریختہ پر دستیاب

ان کے تعلیمی دور میں پروفیسر محمد اجمل نے ان کی ادبی آبیاری میں اہم کردار ادا کیا۔ غلام جیلانی برق ان کے اردو کے استاد تھے۔ دیوندر اسر، غلام جیلانی برق سے بہت متاثر تھے۔  جس پرائیویٹ کالج میں پڑھاتے تھے، وہاں سے دیوندر سمیت ان کے دوستوں کو جواب دے دیا گیا۔ الزام وہی جو سقراط پہ لگا تھا۔ بچے ہوئے پیسوں سے خوب تفریح کی اور جب خالی ہو گئے تو اپنا انسٹی ٹیوٹ کھول لیا۔ جنہیں گمراہ کرنے کا الزام تھا، انھوں نے ہی ورائٹی شوز کر کے پیسہ اکٹھا کیا۔کانپور سے کمیونسٹ پارٹی کی میٹنگ میں شرکت کے لیے لکھنؤ جایا کرتے تھے۔ اسی بنا پر 1950ء میں گرفتار بھی ہوئے۔ نند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 12۔ ریختہ پر دستیاب
ذریعہ معاش کے حوالے سے 1949ء میں کانپور میں روزنامہ "امرت" کے اداریے سے وابستہ رہے۔ 1950ء میں دہلی میں پرائیویٹ کالجوں میں پڑھانا شروع کیا۔ 26 اکتوبر 1959ء کو سرکاری ملازمت اور انگریزی میں شائع ہونے والے رسالوں کی ادارت کی۔ 31 اگست 1986ء کو ملازمت سے سبکدوش ہو کر ایران، اٹلی، فرانس، جرمنی، ڈنمارک، انگلستان، سویٹزرلینڈ، کینڈا، نیپال گئے اور امریکہ میں ایک سال قیام کیا۔

پچاس برس کی عمر میں انھیں کینسر ہو گیا۔اور
1 نومبر 2012ء میں ان کا انتقال ہوا۔ محبت کی شادی کے باوجود ان کی بیوی کی ان سے نہ بن سکی۔ اپنی بیوی سے طلاق کے بعد آخری عمر میں ان کی حالت بہت خراب تھی۔ گھر میں بیٹوں کی طرف سے ان کی دیکھ بھال نہیں کی جاتی تھی۔ ان کی لاچاری اور بے بسی دیکھ کے ہمانشو شرما نے ان کے رشتے داروں، پڑوسیوں اور دوستوں سے ان کے لیے مدد کی درخواست کی۔نند کشور وکرم، دیویندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 9۔ ریختہ پر دستیابان کی موت کی اطلاع ان کی اکلوتی بہن سمیت کسی بھی عزیز، رشتہ دار کو نہیں کی گئی۔ ان کے آخری لمحات کا ماسوائے ان کے بیٹوں کے کسی کو کچھ علم نہ ہو سکا۔(نند کشور وکرم، ماہنامہ آج کل، نئی دہلی، جنوری 2013)نند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 10۔ ریختہ پر دستیاب

 سماجی و سیاسی سرگرمیاں 
کالج کے زمانے میں [[کمیونسٹ تحریک][ سے وابستہ ہوئے۔ جنوری [[1950ء][ ایک بار میٹنگ میں شرکت کے لیے کانپور سے لکھنؤ گئے تو وہاں گرفتار ہو گئے۔ کچھ عرصہ جیل میں بھی رہے۔ [[1953ء][ میں تحریک سے علاحدہ ہو گئے۔
انجمن ترقی پسند مصنفین الہ آباد اور کانپور کے سیکرٹری رہے۔ اترپردیش انجمن ترقی پسند مصنفین کی مجلسِ عاملہ کے رکن رہے۔ دہلی میں (مختلف زبانوں کی ادبی انجمن)کلچرل فورم کا قیام کے کنوینئر جس کے صدر :پریم ناتھ در تھے۔

 ادبی سفر دیویندر اِسّر کی ادبی زندگی کی ابتدا گورنمنٹ کالج کیمبل پور کے میگزین مشعل میں شائع کردہ ان کے مضامین سے ہوئی جن میں "منٹو ایک ادبی جرائد" ، "کچھ ٹیگور کے بارے میں", "مداوا" کتاب پر تبصرہ، " انسانی زندگی کا معمارِ اعظم: ٹیپو سلطان" اور تبصرے شامل ہیں۔ " مشعل" کے طالب علم مدیر کی حیثیت سے بھی کام کیا۔

دیویندر سر نے اپنے کالج میں اپنے پروفیسر محمد اجمل کے کہنے پہ اپنا پہلا افسانہ لکھا اور فرائیڈے کلب میں پڑھا۔ یہ افسانہ انھی پروفیسر کے کہنے پہ کئی طرح سے لکھا اور ایک سٹائل ان کے پروفیسر کو پسند آئی کہ ان کے مطابق یہ سٹائل ان کا اپنا تھا، کسی دوسرے ادیب کی طرز کا نہیں تھا۔ پھر پروفیسر محمد اجمل کی کوشش سے یہ افسانہ براڈ کاسٹ ہوا اور پہلا معاوضہ پندرہ یا بیس روپے انھیں ملا۔ افسانہ پروفیسر اجمل کے ہی کہنے پر ڈرتے ڈرتے ساقی میں بھیجا۔ اس دوران برصغیر تقسیم ہو گیا۔ تقسیم کے بعد ایک ریلوے اسٹیشن پہ بک اسٹال پہ انھوں نے ساقی دیکھا جس میں ان کا افسانہ چھپ چکا تھا۔ یہ ساقی کا تقسیم سے پہلے کا آخری شمارہ تھا۔ 

ان کی ادبی زندگی کا آغاز ترقی پسند تحریک سے ہوا۔ دیوندر اِسر، گیت اور انگارے، دہلی: آزاد کتاب گھر، 1952ء۔ ریختہ پر دستیاب
اردو، ہندی، پنجابی اور انگریزی میں ان کی چالیس سے زیادہ کتابیں شائع ہوئیں۔ دیوندر اِسر، پرندے اب کیوں نہیں اُڑتے، 1992ء۔ ریختہ پر دستیابانھوں کے اپنے دوستوں کے ساتھ مل کے کانپور سے ارتقا کے نام سے ایک رسالہ بھی نکالا۔نند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 12۔ ریختہ پر دستیاب
ان کی ادبی تربیت میں غلام جیلانی برق (اردو)، ڈاکٹر محمد اجمل (فلسفہ اور نفسیات) اور صدیق کلیم نے بڑا اہم کردار ادا کیا۔نند کشور وکرم کے مطابق ان کی پہلی کہانی "چوری"، "نسوانی دنیا" کے اگست 1946ء کے شمارے میں چھپی۔ دوسری بہ عنوان "ردِ عمل", "ساقی، دہلی" کے افسانہ نمبر جولائی-اگست کے 1947ء میں شائع ہوئی۔
ان کا پہلا مضمون" آرٹ کا سائینٹیفک نظریہ" "ویکلی نظام" 1946ء میں شائع ہوا۔ اور دوسرا مضمون " اردو ادب اور فسادات" "افکار بھوپال" کے کئی 1948ء کے شمارے میں شائع ہوا۔ ان کا پہلا ڈراما "بھوکے دیوتا"، " ویکلی نظام" ممبئی 1948ء میں شائع ہوا۔نند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 20۔ ریختہ پر دستیاب

ان کی پہلی ہندی کہانی "پرتی کریا" ہندی ماہنامہ "ہنس" بنارس کے اکتوبر 1948ء کے شمارے میں شائع ہوئی۔ "ہنس" میں ایک کہانی "مکتی" مارچ 1949ء میں شائع ہوئی جسے سرکار نے قابلِ اعتراض ٹھہرایا۔ "ہنس" میں ہی پہلا ہندی مضمون شائع ہوا۔ بعد میں اردو ہندی پنجابی اور انگریزی میں افسانے اور مضامین متعدد رسالوں میں شائع ہوئے اور دوسری زبانوں میں ان کے تراجم ہوئے۔

 تصانیف 
• گیت اور انگارے(افسانوں کا پہلا مجموعہ)(1952ء)دیوندر اِسر، گیت اور انگارے، دہلی: آزاد کتاب گھر، 1952ء۔ ریختہ پر دستیاب

• ادب اور نفسیات(1963ء)

• ادب اور جدید ذہن (1968ء)

• کینوس کا صحرا(افسانوی مجموعہ)(1983ء)

• خوشبو بن کے لوٹیں گے(1988ء)

• پرندے اب کیوں نہیں اڑتے (1992ء)

• ادب کی آبرو(1996ء)

• نئی صدی اور ادب(2000ء)

• شیشوں کا مسیحا• فکر و ادب• مستقل کے روبرو (تنقید)ہندی زبان میں• جدید اردو ادبدیوندر اِسر، کینوس کا صحرا، دہلی: پبلشرز اور ایڈورٹائزرز کرِشنا نگر، 1982ء۔ ریختہ پر دستیاب

• اردو کی مزاحیہ کہانیاںدیوندر اِسر، کینوس کا صحرا، دہلی: پبلشرز اور ایڈورٹائزرز کرِشنا نگر، 1982ء۔ ریختہ پر دستیاب

• اردو غزلیںدیوندر اِسر، کینوس کا صحرا، دہلی: پبلشرز اور ایڈورٹائزرز کرِشنا نگر، 1982ء۔ ریختہ پر دستیاب

• جدید اردو ادب• Images of Kama• Communication, Mass Media and Development (اسے شاہد پرویز نے ترجمہ کیا: عوامی ذرائع ابلاغ تعمیر و ترقی)دیوندر اِسر، عوامی ذرائعِ ابلاغ، ترسیل اور تعمیر و ترقی، دہلی: National Council for Promotion of Urdu Language، 2002ء۔ ریختہ پر دستیاب

 اعزازات 
 دیویندر اِسّر پہ 2013 میں نند کشور وکرم نے ایک دانشور-ایک مفکر:دیویندر اِسّر کے نام سے ایک کتاب لکھی۔
 ہندی میں کمیونیکیشن کی کتاب "جن مادھیم"، "سمپرشن" اور "وکاس" پر آل انڈیا بھارتیندو ہریش چندر ایوارڈ حاصل کیا۔
 کنویس کا صحرا (افسانوی مجموعہ), خوشبو بن کے لوٹیں گے (سوانحی ناولٹ) اور مستقبل کے روبرو (تنقید) پر انعامات 

 تخلیقی ادب پر دہلی اردو اکادمی ایوارڈ 1993ء

 غالب ایوارڈ ناقدین کی آراء 
• ڈاکٹر اعجاز حسین: "ان کے افسانے موجودہ دور کے نظامِ حیات کی عکاسی اس طرح کرتے ہیں جیسے ایک فن کار کے شہ کار کو کرنا چاہیے۔"

• ممتاز حسین: "دیوندر اسر کو کہانی لکھنے کا ایک۔خاص سلیقہ ہے۔ وہ تھوڑی سی بات کہہ کر ایک مخصوص ماحول پیدا کر لیتے ہیں جو بے حد یقین آفریں ہوتا ہے۔ میرا خیال ہے کہ کہانی لکھنے کا یہی ہنر ہے۔"

• اختر انصاری اکبر آبادی: "اسر اپنی کہانیاں اپنے ماحول اور گردو پیش سے بناتے ہیں۔ مجھے یہ کہنے میں کوئی تاملّ نہیں کہ شیشوں کے مسیحا کا مصنف اپنے ماحول کا صحیح عکاس ہے۔"

• صدیقہ بیگم: دیویندر اِسّر کے کردار بڑے جاندار کردار ہیں۔ ان کے افسانے ہمارے اکثر افسانہ نگاروں کے افسانوں کی طرح ہوا میں معلق نہیں رہتے، وہ زمین کی سطح پر پاؤں جمائے ہوئے محسوس ہوتے ہیں۔"دیوندر اِسر، گیت اور انگارے، دہلی: آزاد کتاب گھر، 1952ء۔ ریختہ پر دستیاب

• سلیم اختر: "دیویندر اِسّر نئی نسل کے ذہین ناقدین میں شمار کیے جاتے ہیں۔ نفسیات کے ساتھ وجودیت، سرریلزم اور دیگر جدید ترین ادبی اور فکری تحریکوں سے بھی گہری واقفیت ہے۔"نند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 10۔ ریختہ پر دستیاب

• وقار عظیم: "دیویندر اِسّر' ہمارے ان کے گنتی کے افسانہ نگاروں میں سے ہیں جنھوں نے زندگی کی تلخیوں اور اس کے انتشار و اضطراب سے گھبرا کے تصور اور تخیل کی دنیا میں پناہ لینے کی کوشش نہیں کی۔ انھوں نے اس انتشار اور اضطراب کا مقابلہ بڑی پامردی سے کیا ہے۔ ان کی نظر زندگی کی چھوٹی چھوٹی برائیوں پر بھی ہے۔ لیکن ان کا عقیدہ ہے کہ یہ برائیاں پورے نظام کو بدلے بغیر پوری نہیں ہو سکتیں۔"نند کشور وکرم، دیوندر اسر : ایک دانشور، ایک مفکر، دہلی: پبلیشر ایڈورٹائزر، 2013ء، ص 11۔ ریختہ پر دستیاب
 حوالہ جات